ananddey/assamese-wiki-corpus huggingface dataset:
অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিত

অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিত (}) বা চমুকৈ হৈছে অসমৰ চলচ্চিত্ৰৰ প্ৰসাৰ আৰু উন্নয়নৰ লক্ষ্যৰে গঠিত অসম চৰকাৰৰ অধীনস্থ এটা সংস্থা। কোম্পানী আইন ১৯৫৬ৰ আধাৰত ১৯৭৪ চনৰ ৪ চেপ্তেম্বৰৰ দিনা অসম চৰকাৰে ইয়াক গঠন কৰিছিল।

ASFFDC-এ বিগত বৰ্ষবোৰত অন্য প্ৰযোজনা সংস্থাৰ সৈতে যুটীয়াভাবে জাহ্নু বৰুৱাৰ 'বান্ধোন' (২০১২), ৰজনী বসুমতাৰীৰ 'ৰাগ' (২০১৪) আদিকে ধৰি বহুকেইখন অসমীয়া ছবিৰ প্ৰযোজনা কৰিছে।

কাৰ্যাৱলী

ASFFDC-এ নিম্নোক্ত কাৰ্যাৱলী সম্পাদন কৰে।
অসমীয়া ছবি প্ৰযোজনা কৰিবলৈ বিত্তৰ যোগান
শিল্পী কল্যাণ নিধি যোগে চলচ্চিত্ৰৰ সৈতে জড়িত শিল্পী, কলা-কুশলীলৈ আৰ্থিক সহযোগিতা আগবঢোৱা
চলচ্চিত্ৰ সংগ্ৰহালয় যোগে চলচ্চিত্ৰ সম্পৰ্কীয় সামগ্ৰী, নথি আদিৰ সংৰক্ষণ, প্ৰদৰ্শন।
ফিল্ম আৰ্কাইভত ছবিৰ প্ৰিণ্ট সংৰক্ষণ
ভাৰাৰ বিনিময়ত ১০০জনীয়া আসনৰ বাতানুকুল প্ৰেক্ষাগৃহৰ ব্যৱস্থা কৰা
ভাৰাৰ বিনিময়ত শ্বুটিং জেনেৰেটৰ ভেনৰ যোগান

প্ৰযোজনা কৰা ছবিৰ তালিকা

মুক্তিৰ বৰ্ষ ছবিৰ নাম সহযোগী প্ৰযোজক পৰিচালক বঁটা-বাহন
২০০০ নিষিদ্ধ নদী - বিদ্যুৎ চক্ৰৱৰ্তী২০০৫ৰ শ্ৰেষ্ঠ চলচ্চিত্ৰৰ ৰাজ্যিক চলচ্চিত্ৰ বঁটা
২০১৩ বান্ধোন - জাহ্নু বৰুৱাশ্ৰেষ্ঠ অসমীয়া চলচ্চিত্ৰৰ ৰাষ্ট্ৰীয় চলচ্চিত্ৰ বঁটা
২০১৪ ৰাগ ৰজনী বসুমতাৰী ৰজনী বসুমতাৰী
২০১৪ পানী যদুমণি দত্ত যদুমণি দত্ত
২০১৪ শৃংখল প্ৰবীন হাজৰিকা, প্ৰীতি শইকীয়া প্ৰবীণ হাজৰিকা
২০১৪ টি আৰ পি আৰু জে আৰ এ্ণ্টাৰপ্ৰাইজ মৃদুল গুপ্তা
২০১৬ সাত নম্বৰৰ সন্ধানত - আব্দুল মজিদ
২০১৬ দিকচৌ বনত পলাশ ‍‍‍‍ উৎপল দাস (কেনভাস্ক'প) সঞ্জীৱ সভাপণ্ডিত
২০১৭ তুমি আহিবানে প্ৰেৰণা ক্ৰিয়েচন প্ৰেৰণা বৰবৰুৱা
২০১৭ সোণাৰ বৰণ পাখি বসন্ত কুমাৰ বৰুৱা, ববী শৰ্মা বৰুৱা ববী শৰ্মা বৰুৱা

তথ্য উৎস

শ্ৰেণী:অসমৰ চলচ্চিত্ৰ
শ্ৰেণী:অসমৰ চৰকাৰী সংস্থা
চাকমা লিপি

চাকমা লিপি ব্ৰাহ্মী লিপিৰ পৰা উদ্ভৱ হোৱা লিপি, এই লিপি চাকমা ভাষা লিখিবলৈ ব্যৱহাৰ কৰা হয় ৷ ইয়াক চাকমা ভাষাত ‘আঝাপাত’ বুলি কোৱা হয়। তঞ্চঙ্গ্যা ভাষা লিখাৰ ক্ষেত্ৰতো এই লিপি ব্যৱহাৰ কৰা হয়। এই লিপি বাৰ্মিজ ভাষাৰ লিপিৰ সৈতে মিল থকা লিপি।

বৰ্তমান সময়ত ইয়াৰ ব্যৱহাৰ কিছু কমি অহাত বহুতে বাংলা-অসমীয়া লিপিত চকমা লিখিবলৈ আৰম্ভ কৰিছে ৷ দেৱনাগৰীৰ দৰেই চাকমা লিপিও ব্ৰাহ্মী লিপিৰ বংশধৰ ৷ উত্তৰ থাইলেণ্ডত ব্যৱহৃত টাই থাম লিপি আৰু চীন, লাওছ, বাৰ্মা আৰু থাইলেণ্ডত ব্যৱহৃত টাই লুই লিপি চাকমা লিপিৰ সৈতে জড়িত।

চাকমা বৰ্ণ

ব্যঞ্জনবৰ্ণ

𑄇
𑄈
𑄉
𑄊
𑄋
𑄌
𑄍
𑄎
𑄏
𑄐
𑄑
ক
খ
গ
ঘ
ঙ
চ
ছ
জ
ঝ
ঞ
ট
𑄒
𑄓
𑄔
𑄕
𑄖
𑄗
𑄘
𑄙
𑄚
𑄛
𑄜
ঠ
ড
ঢ
ণ
ত
থ
দ
ধ
ন
প
ফ
𑄝
𑄞
𑄟
𑄠
𑄡
𑄢
𑄥
𑄤
𑄥
θ

ব
ভ
ম
য়
য
ৰ
ল
ৱ
স
হ

স্বৰচিহ্ন

দেৱনাগৰী ৰ দৰেই ব্যঞ্জনবৰ্ণৰ বাবে প্ৰতিটো বৰ্ণত স্বৰধ্বনি (অ) সংযুক্ত হৈ থাকে ৷ স্বৰবৰ্ণবিহীন ব্যঞ্জনবৰ্ণক সূচাবলৈ এটা বিশেষ ইউনিক'ড (হলন্ত) যোগ কৰা হয়, যাৰ ৰূপ - 𑄳 ।

𑄇 (ক) ৰ সৈতে মাত্ৰাৰ ব্যৱহাৰ

𑄇
𑄇𑄧
C𑄨
C𑄩
C𑄪
C𑄫
C𑄬
C𑄮
𑄇𑄭
C𑄯
ক
কা
কি
কী
কু
কূ
কে
কো
কৈ
কৌ

স্বৰবৰ্ণ

C
𑄄
𑄅
𑄆
অ
ই
উ
এ

সংখ্যা

𑄶𑄷𑄸𑄹𑄺𑄻𑄼𑄽𑄾𑄿
০১২৩৪৫৬৭৮৯

ইউনিক'ড

২০১২ চনৰ জানুৱাৰী মাহত ইউনিক’ড সংস্কৰণ ৬.১ত চাকমা বৰ্ণমালা অন্তৰ্ভুক্ত কৰা হৈছিল। ইয়াক নিযুক্ত কৰা ইউনিক'ড ক'ডসমূহ হ'ল U+11100 ৰ পৰা U+1114Fলৈ।

তথ্যসূত্ৰ

শ্ৰেণী: লিপি
শ্ৰেণী:চাকমা জনগোষ্ঠী
তপন দাস

তপন দাস অসমৰ এগৰাকী মঞ্চ আৰু চলচ্চিত্ৰ অভিনেতা, নাট পৰিচালক, আবৃত্তিকাৰ আৰু গল্প লিখক।

প্ৰাৰম্ভিক জীৱন

তপন দাসৰ জন্ম হৈছিল ১৯৬২চনৰ ১১ জানুৱাৰীত। ৮০ ৰ দশকৰ আৰম্ভণিত হাইস্কুলত পঢ়ি থকাৰে পৰা তেওঁ অভিনয়ৰ সৈতে জড়িত। তেওঁৰ দেউতাক অসম চৰকাৰৰ গড়কাপ্তানি বিভাগৰ এজন বিষয়া আছিল আৰু সঘনাই এঠাইৰ পৰা আন ঠাইলৈ বদলি হৈছিল। সেয়ে তেওঁ অসমৰ বিভিন্ন ঠাইৰ বিদ্যালয়ত পঢ়িবলগীয়া হৈছিল। এটা সাক্ষাৎকাৰত নিজে কোৱা মতে তেওঁ অসমৰ বিশিষ্ট শিক্ষানুষ্ঠান অসম অভিযান্ত্ৰিক মহাবিদ্যালয়ৰ ছাত্ৰ আছিল। গুৱাহাটীৰ মঞ্চত অভিনয়ৰ যোগে তেওঁ খ্যাতি অৰ্জন কৰিছিল।

কৰ্মজীৱন

হাইস্কুলত পঢ়ি থকাৰ সময়তে তপন দাস প্ৰথমে মঞ্চ অভিনয়ৰ লগত জড়িত হয়। গুৱাহাটীৰ মঞ্চত অভিনয় কৰি জনপ্ৰিয় হোৱা তপন দাসে বোলছবিত প্ৰথম অভিনয় কৰে পুলক গগৈ পৰিচালিত 'সেন্দূৰ'ত। বৰ্তমানলৈ কমেও ২০খন বোলছবিত তপন দাসে অভিনয় কৰিছে।

স্বীকৃতি আৰু সন্মান

২০১২: ৰূপকাৰ বঁটা
২০২১: চুটিগল্পৰ ক্ষেত্ৰখনলৈ আগবঢ়োৱা অৱদানৰ বাবে জগন্নাথ ঠাকুৰ বঁটা প্ৰদান৷

তথ্য সংগ্ৰহ

বাহ্যিক সংযোগ

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
শ্ৰেণী:১৯৬২-ত জন্ম
ক্ল’নিং

কোনো জীৱৰ এটা দেহকোষৰ পৰা হুবহু সেই জীৱটোকে পুনৰায় সৃষ্টি কৰাৰ পদ্ধতিক ক্ল'নিং নামেৰে জনা যায় (আণৱিক জীৱবিজ্ঞানীসকলে দৈনন্দিন অনেক প্ৰকাৰৰ ক্ল'নিং কৰে যি হ'ল ডি. এন. এ. ক্ল'নিং)। ১৯৯৬ চনত ৰ'জলিন ইন্সটিটিউট,স্কটলেণ্ডৰ গবেষক, ড: আয়ান উইলমুটে, তেওঁৰ ২৭৩ তম চেষ্টাৰ অন্তত এজনী ভেড়াৰ এটা দেহকোষৰ (স্তন্য বা দুগ্ধ গ্ৰন্থিৰ পৰা সংগৃহীত) কেন্দ্ৰক অন্য ধৰণৰ ভেড়াৰ কেন্দ্ৰবিযুক্ত ডিম্বাণুত প্ৰতিষ্ঠাপিত কৰে আৰু তাৰ পৰা প্ৰথম ধৰণৰ সম্পূ্ৰ্ণ ভেড়া ডলীক সৃষ্টি কৰি জীৱ ক্ল'নিঙৰ সফল আৰম্ভণি কৰে। ইয়াৰ জৰিয়তে চিকিৎসা বিজ্ঞানত বিৰাট বিপ্লৱৰ আৰম্ভণি বুলি অনেকে আশা কৰিছে, যদিও মানৱ ক্ল'নিং অধিকাংশ দেশত নিষিদ্ধ কৰা হৈছে।

তথ্য সংগ্ৰহ

শ্ৰেণী:ক্ল’নিং
হৈ গুদু খেল

হৈ গুদু বা অঞ্চল বিশেষে ৰাণীৰ দু খেল অসমৰ এক অসমৰ পৰম্পৰাগত আৰু এসময়ৰ অতি জনপ্ৰিয় খেল৷ হৈ গুদু আৰু ৰাণীৰ দু খেল প্ৰায় একেধৰণেই খেলা হয়; মাত্ৰ সামান্য এটা পাৰ্থক্য আছে৷ সাধাৰণ হৈ গুদু খেলত আটাইবোৰ খেলুৱৈ বৃত্তৰ মাজত সোমাই থাকে আৰু প্ৰতিপক্ষই বৃত্তৰ চাৰিওকাষে ঘূৰি ঘূৰি চুবলৈ চেষ্টা কৰে৷ আনহাতে ৰাণীৰ দু খেলত আঁচৰ সিপাৰে আন এটা গোলাকাৰ বৃত্তৰ মাজত দলপতি বা ৰাণী সোমাই থাকে৷ সাধাৰণতে আদিতে এই খেল ল’ৰাৰ মাজতে খেলা হৈছিল যদিও পিছলৈ ল’ৰা-ছোৱালী উভয়েই পৃথকে পৃথকে এই খেল খেলিবলৈ লয়৷ এই খেলত আজিকালিৰ কাবাডী খেলৰ দৰে উশাহ বন্ধ কৰি হৈ গুদু হৈ গুদু বা কেৱল গুদু গুদু গুদু গুদু নাইবা হাউ গুদু নুগুদু মাগুৰ জালি, ঘোঁৰাৰ নাকে দিলোঁ তালি আদি উশাহ নেপেলোৱাকৈ গাই বৃত্তাকৰে ঘূৰে আৰু থিয় হৈ থকা বিপক্ষক হাতেৰে চুবলৈ যত্ন কৰে৷

খেলৰ নিয়ম

এই খেলৰ বাবে আহল-বহল মুকলি ঠাইৰ প্ৰয়োজন হয়৷ খেলস্থানত মাজতে এডাল আঁচ টানি দুভাগ কৰা হয় আৰু খেলুৱৈসকলো দুটা সমান ভাগত ভাগ হৈ ল’ব লাগে৷ কোনে আগতে খেলিব এটা পইচা ওপৰলৈ দলিয়াই দি চিত-পত চাই ঠিক কৰা হয়৷ আঁচৰ সিপাৰে প্ৰতিপক্ষৰ খেলুৱৈসকল থাকিব৷ প্ৰতিপক্ষই আঁচৰ ইপাৰৰ পৰা উশাহ এটা আৰম্ভ কৰি উশাহটো নসলোৱাৰ প্ৰমাণস্বৰূপে মুখেৰে হৈ গুদু হৈ গুদু আদি কৈ কৈ উশাহটো শেষ হোৱাৰ আগতেই আগৰ ঠাইলৈ উভতি আহিব লাগিব৷ ইয়াৰ মাজতে যদি তেওঁ প্ৰতিপক্ষৰ কাৰোবাক চুব পাৰে তেন্তে তেওঁ মৰা পৰিব বা আঁচৰ ভিতৰত থাকোঁতেই যদি তেওঁৰ উশাহ শেষ হয়, তেন্তে তেওঁ মৰা পৰিব৷ আনহাতে, ৰাণীৰ দু খেলত আঁচৰ ভিতৰত আন এটা বৃত্ত কৰা হয় য’ত ৰাণী বা দলপতি থাকে৷ তেওঁক বেৰি প্ৰতিপক্ষৰ খেলুৱৈসকল থাকে৷ আঁচৰ সিপাৰৰ পৰা ৰাণীৰ পক্ষই মুখেৰে গুদু গুদু বুলি উশাহ টানি ইপাৰে দৌৰি আহিব আৰু আন খেলুৱৈসকলক চুবলৈ চাব৷ বৃত্তৰ মাজত থকা ৰাণী নিজৰ দলৰ মাজলৈ পলাই অহাৰ চেষ্টা কৰিব, তেনে কৰোঁতে তেওঁ কাকো চুব নোৱাৰে৷ ৰাণীক বেৰি বিৰোধী দলৰ বাকী খেলুৱৈসকল থাকিব৷ তেওঁলোকে ৰাণীক আহিবলৈ নিদিয়াকৈ থাকিব৷ ৰাণীক ঘেৰি ৰখাসকলক মাৰিবলৈ ৰাণীৰ পক্ষই উশাহ আৰম্ভ কৰি দু দু দু দু বুলি খেদি যাব আৰু আঁচৰ সিপাৰে থকা খেলুৱৈক হাতেৰে চুই নিজৰ ঠাইলৈ উভতি আহিব৷ আঁচৰ ভিতৰত থাকোঁতে তেওঁ উশাহ শেষ হ’লে তেওঁ মৰা পৰিব৷

বৈশিষ্ট্য

উশাহ ধৰি ৰখাটোৱেই এই খেলৰ প্ৰধান বৈশিষ্ট্য৷ তদুপৰি দলীয় সমন্বয় আৰু একাগ্ৰতাই খেল আকৰ্ষণীয় কৰি তোলে৷

শিকনীয় বিষয়

এইখেলৰ পৰা কেইবাটাও কথা শিকিব পাৰি৷ দলীয় সহযোগিতা আৰু শাৰিৰীক শক্তি আৰ্জিত হয়৷ উশাহ দীঘলীয়া কৰি ৰখাৰ গুণ আয়ত্ব কৰিব পাৰি৷ আত্মৰক্ষাৰ বাবে সচেতনতা গুণ আয়ত্ব কৰিব পাৰি৷ সুযোগৰ অপেক্ষাত থাকি ধৈৰ্য আয়ত্ব কৰিব পাৰি৷ এই খেলত যথেষ্ট শাৰিৰীক শক্তি প্ৰয়োজন হয়, সেয়ে নিজকে সুস্থ সবল কৰি খেলৰ উপযোগী কৰি ৰাখিবলৈ শিশুসকল অনুপ্ৰাণিত হয়৷

তথ্য সংগ্ৰহ

শ্ৰেণী:অসমৰ খেল-ধেমালি
দোস্ত হবিবুৰ ৰহমান

দোস্ত হবিবুৰ ৰহমান (, ১৯৩৯-১৯৬৯) অসম তথা ভাৰতৰ এগৰাকী গীতিকাৰ, গায়ক আৰু অভিনেতা আছিল। মাত্ৰ ত্ৰিশ বছৰ বয়সতে মৃত্যু হোৱা দোস্ত হবিবুৰ ৰহমান এগৰাকী পেৰ'ডি গায়ক হিচাপে অতি জনপ্ৰিয় আৰু প্ৰখ্যাত আছিল।

জন্ম আৰু পৰিয়াল

গুৱাহাটীৰ কুমাৰপাৰা অঞ্চলত জন্মগ্ৰহণ কৰা হবিবুৰ ৰহমানৰ নিচেই শৈশৱতে পিতৃ-মাতৃৰ বিয়োগ ঘটিছিল। তেখেত বাইদেৱেক আৰু মাহীয়েকৰ তত্ত্বাৱধানত ডাঙৰ-দীঘল হৈছিল।

কৰ্মজীৱন

সংগীত জীৱন

ছাত্ৰাৱস্থাতে দোস্তে খুহুতীয়া গান কিছুমান ৰচনা কৰি গাই সকলোকে আমোদ দিছিল। ড° ভূপেন হাজৰিকা আৰু জয়ন্ত হাজৰিকাৰ গীতৰ পেৰ'ডি ৰচনা কৰি গাই তেখেত পেৰ'ডি গায়ক হিচাপে জনপ্ৰিয় হৈ উঠিছিল। এবাৰ গুৱাহাটী জিলা পুথিভঁড়ালত আয়োজিত এক সংগীত সন্ধিয়াত ড° ভূপেন হাজৰিকাৰ সন্মুখতে ভূপেন দাৰ সৃষ্টি “অস্ত আকাশতে সপোন ৰহণ সানি” গীতটো পেৰ'ডি কৰি “অস্ত আকাশতে মস্ত বেলি ডুবে” বুলি পৰিৱেশন কৰি ভূপেন দাৰ প্ৰশংসা বুটলিছিল। ভূপেন দাৰ “মই এটি যাযাবৰ” তেখেতে “মই এটি নিশাচৰ”; জয়ন্ত হাজৰিকাৰ “যদি জীৱনে কান্দে নাই নাই বুলি” গানটি “যদি ঘৈণীয়ে কান্দে নাই নাই বুলি” বুলি পেৰ'ডি কৰি গাইছিল তেখেতে। এই গীতকেইটি অতি জনপ্ৰিয় হৈছিল। “গুহেটিক আৰু কেথেনো নাযাওঁ গুহেটিক নমস্কাৰ” - তীব্ৰ শ্লেষ ঢালি গোৱা এই গীতটি আকাশবাণীৰ পৰা প্ৰচাৰিত হৈছিল আৰু এই গীতটি আজিও আকাশবাণীৰ সংগীতানুষ্ঠান কিছুমানত পৰিৱেশিত হয়। তেনেকুৱা আৰু এটি জনপ্ৰিয় গীত আছিল, “কলিকতালৈ গৈছিলোঁ শুনক মহাশয়।”

তথ্য সংগ্ৰহ

বাহ্যিক সংযোগ

সুৰৰ এনাজৰীত দোস্ত হবিবুৰ ৰহমানৰ গীত

শ্ৰেণী:অসমৰ ব্যক্তি
শ্ৰেণী:অসমৰ কণ্ঠশিল্পী
শ্ৰেণী:মৃত ব্যক্তি
ডাহিনী - দ্য ৱিচ্চ

ডাহিনী - দ্য ৱিচ্চ (ইংৰাজী: Dahini: The Witch) ২০২২ চনত ৰাজেশ টচৰিভাৰৰ পৰিচালনা, সুনীতা কৃষ্ণন, আৰু প্ৰদীপ নাৰায়ণনৰ প্ৰযোজনাত হিন্দী ভাষাত নিৰ্মিত এখন ভাৰতীয় অতিপ্ৰাকৃতিক থ্ৰিলাৰ ছবি। ছবিখনত তন্নিষ্ঠা চেটাৰ্জী, জে. ডি. চক্ৰৱৰ্তী আৰু শ্ৰুতি জয়নে গুৰুত্বপূৰ্ণ চৰিত্ৰত অভিনয় কৰিছে।

মুক্তিৰ পিছত ছবিখনে ব্যাপক প্ৰশংসা লাভ কৰে আৰু টাইটান আন্তঃৰাষ্ট্ৰীয় চলচ্চিত্ৰ মহোৎসৱৰ শ্ৰেষ্ঠ বৈশিষ্ট্যপূৰ্ণ ছবি আৰু পেচিফিক বিচ আন্তঃৰাষ্ট্ৰীয় মহোৎসৱৰ শ্ৰেষ্ঠ আন্তঃৰাষ্ট্ৰীয় বৈশিষ্ট্যপূৰ্ণ ছবিকে ধৰি কেইবাটাও আন্তঃৰাষ্ট্ৰীয় বঁটা লাভ কৰে৷ ছুইডেনৰ আন্তঃৰাষ্ট্ৰীয় চলচ্চিত্ৰ মহোৎসৱলৈও ছবিখন মনোনীত হয়।

পটভূমি

ছবিখন পূব ভাৰতৰ ডাইনী হত্যা পৰম্পৰাৰ আধাৰত নিৰ্মাণ কৰা হৈছে।

অভিনয়

কমলাৰ চৰিত্ৰত তন্নিষ্ঠা চেটাৰ্জী, প্ৰতাপৰ চৰিত্ৰত জে ডি চক্ৰৱৰ্তী, পল্লৱীৰ চৰিত্ৰত শ্ৰুতি জয়ন, চুনিয়াৰ চৰিত্ৰত বদৰুল ইছলাম, ওঝাৰ চৰিত্ৰত মহম্মদ আছিক হুছেইন, উমাৰ চৰিত্ৰত অংগনা ৰায়, ৰিজু বাজাজ আদি অভিনেতাই অভিনয় কৰিছে৷

তথ্য সংগ্ৰহ

শ্ৰেণী:ভাৰতীয় লোককথাৰ আধাৰত নিৰ্মিত ছবি
এনী মাৰ্ফী

এন ফ্ৰান্সেছ মাৰ্ফী (ইংৰাজী: Annie Murphy; জন্ম: ১৯ ডিচেম্বৰ, ১৯৮৬) এগৰাকী কানাডিয়ান অভিনেত্ৰী। তেওঁ ধাৰাবাহিক ছিটছ ক্ৰীক (২০১৫–২০২০) ত এলেক্সিস ৰোজৰ চৰিত্ৰত অভিনয় কৰি বিশেষ জনপ্ৰিয়তা অৰ্জন কৰে। এই অভিনয়ৰ বাবে তেওঁ এটা প্ৰাইমটাইম এমি বঁটা লাভ কৰাৰ লগতে এটা গোল্ডেন গ্ল’ব বঁটা আৰু দুটা ক্ৰিটিকছ চয়ছ টেলিভিছন বঁটাৰ মনোনয়ন লাভ কৰে।

মাৰ্ফীয়ে পৰৱৰ্তী সময়ত কমেডী-ড্ৰামা ধাৰাবাহিক কেভিন কেন এফ**ক হিমচেলফ (২০২১–২০২২), ৰাছিয়ান ডল (২০২২) আৰু এনথ’লজী ধাৰাবাহিক ব্লেক মিৰৰ (২০২৩) ৰ খণ্ড "জোন ইজ অফুল"ত অভিনয় কৰিছে। শেষৰটো অভিনয়ৰ বাবে তেওঁ ক্ৰিটিকছ চয়ছ ছুপাৰ বঁটা লাভ কৰে। তেওঁ এনিমেটেড ছবি ৰুবী গিলমেন, টিনেজ ক্ৰাকেন (২০২৩) ত কণ্ঠদান কৰিছিল।

প্ৰাৰম্ভিক জীৱন

মাৰ্ফীৰ জন্ম হৈছিল ১৯৮৬ চনৰ ১৯ ডিচেম্বৰত অণ্টাৰিঅ’ৰ অ’টাৱাত। তেওঁৰ পিতৃ-মাতৃ দুয়ো শিক্ষক আছিল। তেওঁ অ’টাৱাৰ এলমউড স্কুলত হাইস্কুলীয়া শিক্ষা লাভ কৰিছিল আৰু তাত তেওঁ মঞ্চ নাটকত অভিনয় কৰিছিল।

অভিনয় জীৱন গঢ়িবলৈ ২২ বছৰ বয়সত তেওঁ লছ এঞ্জেলছলৈ গুচি যায়।

কৰ্মজীৱন

মাৰ্ফীয়ে ক্ৰাইম-থ্ৰিলাৰ টেলিভিছন ছবি লেথাল অবচেচন (২০০৭) যোগে অভিনয়ৰ পাতনি মেলে। তেওঁ বিভিন্ন কানাডিয়ান চলচ্চিত্ৰ যেনে ষ্টৰী অৱ জেন (২০০৮), লিক (২০১০), আৰু এ ৱিণ্ডিগো টেল (২০১০)ত সৰু আৰু অতিৰিক্ত চৰিত্ৰত অভিনয় অব্যাহত ৰাখিছিল। ইয়াৰ উপৰি তেওঁ কেইবাখনো কানাডিয়ান টেলিভিছন ধাৰাবাহিকত অভিনয় কৰিছিল, যিবোৰৰ ভিতৰত গুড গড (২০১২) আৰু ৰুকী ব্লু (২০১২) অন্যতম। তেওঁ উল্লেখ কৰিছে যে সেই সময়ত তেওঁ এগৰাকী "সংগ্ৰামী অভিনেত্ৰী" আছিল যিয়ে কমেডী ছবিত অভিনয়ৰ সুযোগ বিচাৰিছিল যদিও তেওঁৰ অভিজ্ঞতাত কেৱল ড্ৰামাহে আছিল।

মাৰ্ফীয়ে অভিনয়ক কেৰিয়াৰ হিচাপে ত্যাগ কৰাৰ কথা ভাবিছিল, যেতিয়া ২০১৩ চনত তেওঁ চিবিচি চিটকম ছিটছ ক্ৰীকত এলেক্সিস ৰোজৰ চৰিত্ৰটোৰ বাবে নিৰ্বাচিত হয়। তেওঁ ধাৰাবাহিকখনৰ ছটা ছিজনত, ২০১৫ চনৰ জানুৱাৰীৰপৰা ২০২০ চনৰ এপ্ৰিললৈকে এই চৰিত্ৰটোত অভিনয় কৰিছিল।

মণ্ট্ৰিয়েলত ছবছৰ থকাৰ পিছত মাৰ্ফী টৰণ্টোলৈ গুচি যায় আৰু তাত চাৰিজন আমনিদায়ক সংগীতজ্ঞৰ জীৱনক লৈ নিৰ্মিত ২০১৫ চনৰ ৱেব ধাৰাবাহিক দ্য প্লেট'ছৰ সহ-সৃজন আৰু অভিনয় কৰে। এই ধাৰাবাহিকত কৰা অভিনয়ৰ বাবে তেওঁ ২০১৬ চনৰ কানাডিয়ান স্ক্ৰীণ এৱাৰ্ডত শ্ৰেষ্ঠ অভিনয়ৰ মনোনয়ন লাভ কৰে। সেই একেটা অনুষ্ঠানতে তেওঁ ছিটছ ক্ৰীকত কৰা অভিনয়ৰ বাবেও কমেডী ধাৰাবাহিকৰ শ্ৰেষ্ঠ অভিনেত্ৰীৰ মনোনয়ন লাভ কৰিছিল।

সক্ৰিয়তা

মাৰ্ফী বিশ্বজনীন সাহায্য সংস্থা কেয়াৰ কানাডাৰ এগৰাকী ৰাষ্ট্ৰদূত। ২০১৯ চনত তেওঁ সেই অঞ্চলৰ মহিলা আৰু ছোৱালীসকলক সবলীকৰণ কৰাৰ বাবে কেয়াৰে চলোৱা প্ৰচেষ্টাৰ বিষয়ে জানিবলৈ জৰ্ডান ভ্ৰমণ কৰিছিল। ২০২১ চনৰ জানুৱাৰী মাহত তেওঁ নিজৰ প্ৰথমটো ৰেড কাৰ্পেট পোছাক নিলাম কৰি পোৱা ধন এনকেম্পমেণ্ট ছাপ’ৰ্ট নেটৱৰ্ক নামৰ এটা অলাভজনক সংস্থালৈ দান কৰে, যি সংস্থাই টৰণ্টোৰ গৃহহীন লোকসকলক সহায় কৰে।

ব্যক্তিগত জীৱন

মাৰ্ফীয়ে ২০১১ চনৰ আগষ্ট মাহত গায়ক তথা সংগীতজ্ঞ মেনো ভাৰ্ষ্টিগৰ সৈতে বিবাহপাশত আবদ্ধ হয়। মেনো 'হলাৰাডু' আৰু 'এনিৱে গেং' বেণ্ডৰ মুখ্য গায়ক। ২০১৩ চনত তেওঁলোকৰ ঘৰত অগ্নিকাণ্ডৰ ঘটনা সংঘটিত হৈছিল; এই ঘটনাত দুয়োৰে কোনো ক্ষতি হোৱা নাছিল যদিও তেওঁলোকৰ বেছিভাগ সা-সম্পত্তি হেৰুৱাইছিল।

তথ্যসূত্ৰ

বাহ্যিক সংযোগ

শ্ৰেণী:কানাডিয়ান চলচ্চিত্ৰ অভিনেত্ৰী
যোৰহাট চৰকাৰী উচ্চতৰ মাধ্যমিক আৰু বহুমুখী বালক বিদ্যালয়

যোৰহাট চৰকাৰী উচ্চতৰ মাধ্যমিক আৰু বহুমুখী বালক বিদ্যালয় যোৰহাটৰ এখন উচ্চতৰ মাধ্যমিক বিদ্যালয়। ইয়াক ১৮৮৩ চনত ব্ৰিটিছ চৰকাৰে স্থাপনা কৰিছিল। ই যোৰহাটৰ সোণাৰু পথত মুখ্য ডাকঘৰৰ ওচৰতে অৱস্থিত। এই বিদ্যালয়ত প্ৰায় ৫৬জন শিক্ষক-শিক্ষয়িত্ৰী আৰু প্ৰায় ১৬০০জন ছাত্ৰ আছে। শিক্ষাৰ মাধ্যম হৈছে অসমীয়া। ইয়াৰ দশম শ্ৰেণীৰ ছাত্ৰসকল অসম মাধ্যমিক শিক্ষা পৰিষদ (SEBA)ৰ অধীনত হাইস্কুল শিক্ষান্ত পৰীক্ষাত অৱতীৰ্ণ হয়।

বিদ্যালয়ৰ লগত জড়িত উল্লেখযোগ্য ব্যক্তি

অসম সাহিত্য সভাৰ সভাপতি

অসম সাহিত্য সভাৰ পদ অলংকৃত কৰা বাৰজন ব্যক্তি যোৰহাট চৰকাৰী উচ্চতৰ মাধ্যমিক আৰু বহুমুখী বালক বিদ্যালয়ৰে। ইয়াৰে তিনিজন এই বিদ্যালয়ৰ শিক্ষক আছিল আৰু আন নজন এই বিদ্যালয়ৰ ছাত্ৰ আছিল।
পদ্মনাথ গোহাঞি বৰুৱা (শিক্ষক)
চন্দ্ৰধৰ বৰুৱা
কৃষ্ণকান্ত সন্দিকৈ
ত্ৰৈলোক্যনাথ গোস্বামী (শিক্ষক)
মিত্ৰদেৱ মহন্ত
ডিম্বেশ্বৰ নেওগ (শিক্ষক)
বিনন্দ চন্দ্ৰ বৰুৱা
আনন্দ চন্দ্ৰ বৰুৱা
ড॰ মহেশ্বৰ নেওগ
যজ্ঞেশ্বৰ শৰ্মা
চৈয়দ আব্দুল মালিক
ড॰ বীৰেন্দ্ৰ কুমাৰ ভট্টাচাৰ্য

ৰাজনৈতিক নেতা

বিপিন পাল দাস, প্ৰাক্তন কেন্দ্ৰীয় মন্ত্ৰী
ৰাজেন বৰুৱা, প্ৰাক্তন সাংসদ
নবীন চন্দ্ৰ বুঢ়াগোঁহাই, প্ৰাক্তন সাংসদ
অজিত কুমাৰ শৰ্মা, সাংসদ
বিজয় কৃষ্ণ সন্দিকৈ, প্ৰাক্তন মন্ত্ৰী
হিতেন্দ্ৰ নাথ গোস্বামী, প্ৰাক্তন মন্ত্ৰী তথা বিধানসভাৰ অধ্যক্ষ
তৰুণ গগৈ, অসমৰ মুখ্যমন্ত্ৰী

শিল্পী

পদুম বৰুৱা
প্ৰদীপ চলিহা
আব্দুল মজিদ
পুলক গগৈ
জিতু-তপন

খেলুৱৈ

ফণী দত্ত, খাকান আহমেদ, মৃগেন ভৰালী, মাচুদ ৰচিদ, নন্দন বেজবৰুৱা, দিলোৱাৰ জামান, মহিবুৰ ৰহমান, দিলীপ শৰ্মা, অমল বৰপূজাৰী, হেৰল্ড চাঙমা, বিচিত্ৰ গগৈ, গণেশ বৰা, পৰাগ ভট্টাচাৰ্য আদি কৰি বহুতো ক্ৰিকেট, ফুটবল, ভলীবল, এথেলেটিকছ খেলুৱৈ এই বিদ্যালয়ৰ ছাত্ৰ আছিল।

অন্যান্য প্ৰসিদ্ধ ব্যক্তিসকল

আব্দুল মজিদ, প্ৰথমজন অসমীয়া ন্যায়াধীশ
ইমদাদ আলী, প্ৰথমজন অসমীয়া ৰাষ্ট্ৰদূত
মদন প্ৰসাদ বেজবৰুৱা, ভাৰত চৰকাৰৰ অৱসৰপ্ৰাপ্ত সচিব
ফণীধৰ দত্ত
ৰাধানাথ ফুকন
তুলসীনাথ শৰ্মা
অমূল্য বৰুৱা, কবি
বীৰেন বৰঠাকুৰ, আই পি এছ
সত্যন বৰকটকী, আই এ এছ
মুনীন বৰকটকী
সোণাৰাম চুতীয়া, বিশিষ্ট বৈষ্ণৱ পণ্ডিত
ড॰ দীননাথ বৰুৱা, বিজ্ঞানী
ড॰ জিতেন্দ্ৰ নাথ গোস্বামী, বিজ্ঞানী
জিতেন্দ্ৰ গোপাল বৰপূজাৰী, অৰ্থনীতিবিদ
ডাঃ ধ্ৰুৱজ্যোতি বৰা, যোৰহাট চিকিৎসা মহাবিদ্যালয়ৰ  প্ৰাক্তন অধ্যক্ষ

লগতে চাওক

জগন্নাথ বৰুৱা মহাবিদ্যালয়
বৰ্ষাৰণ্য গৱেষণা প্ৰতিষ্ঠান, যোৰহাট
যোৰহাট অভিযান্ত্ৰিক মহাবিদ্যালয়

তথ্য সংগ্ৰহ

শ্ৰেণী:যোৰহাট জিলাৰ শৈক্ষিক প্ৰতিষ্ঠান‎
শ্ৰেণী:অসমৰ বিদ্যালয়সমূহ
ব্ৰামৰাচোখ

ব্ৰামৰাচোখ (   (ব্ৰামচোখ বা ৰাচোক নামেৰেও জনাজাত )কাশ্মীৰী কিংবদন্তিৰ এক কাল্পনিক চৰিত্ৰ। ই জনশূন্য অঞ্চলত থাকি পোহৰ দেখোৱাই ভ্ৰমণকাৰীসকলক বিভ্ৰান্ত কৰে।  তেওঁ মূৰত এটা জুইৰ পাত্ৰ লৈ থাকে। তেওঁৰ কপালত এটা উজ্জ্বল চকু আছে। কোৱা হয় যে দেৰিকৈ অহা যাত্ৰীসকলে সঘনাই দূৰৱৰ্তী স্থানত এই পোহৰ দেখা পায়, যি এক গুহালৈ লৈ যায়।

তথ্যসূত্ৰসমূহ

শ্ৰেণী:সাধুকথা
শ্ৰেণী:সাধুকথাৰ চৰিত্ৰ
কমলা হেৰিছ

কমলা দেৱী হেৰিছ (; জন্ম: ২০ অক্টোবৰ, ১৯৬৪) এগৰাকি আমেৰিকাৰ ৰাজনীতিবিদ আৰু অধিবক্তা। তেওঁ ২০১৭ চনৰ পৰা আমেৰিকা যুক্তৰাষ্ট্ৰৰ কেলিফৰ্ণিয়াত জুনিয়ৰ চিনেটৰ হিচাপে কাম কৰিছিল। তেওঁ ২০২০ চনৰ আমেৰিকা যুক্তৰাষ্ট্ৰৰ নিৰ্বাচনত উপ-ৰাষ্ট্ৰপতি পদত ডেমক্ৰেটিক দলৰ প্ৰাৰ্থী ৰূপে মনোনীত হৈছে।

কেলিফৰ্ণিয়াৰ অ'কলেণ্ডত জন্মগ্ৰহণ কৰা, হেৰিছে হাৱাৰ্ড বিশ্ববিদ্যালয় আৰু কেলিফৰ্ণিয়া বিশ্ববিদ্যালয়ৰ হেষ্টিংছ কলেজ অফ দ্য লৰ পৰা শিক্ষাগ্ৰহণ কৰে। তেওঁ প্ৰথমে আলমেদা কাউণ্টী জিলা অধিবক্তাৰ কাৰ্যালয়ত আৰু চান ফ্ৰান্সিস্কো চহৰ অধিবক্তাৰ কাৰ্যালয়ত কাম কৰে। ২০০৩ চনত তেওঁ চান ফ্ৰান্সিস্কোৰ জিলা অধিবক্তা ৰূপে নিৰ্বাচিত হয়। তেওঁ ২০১০ চনত কেলিফৰ্ণিয়াৰ এটৰ্নি জেনেৰেল ৰূপে নিৰ্বাচিত হয় আৰু ২০১৪ চনত একেটা পদতে পুনৰ নিৰ্বাচিত হৈছিল। ২০২১ চনৰ পৰা ২০২৪ চনলৈ উপ-ৰাষ্টপতি ।

তেওঁ ২০১৬ চনৰ চেনেট নিৰ্বাচনত লৰেটা চানচেজক পৰাভূত কৰি দ্বিতীয় গৰাকী আফ্ৰিকা আৰু ভাৰতিয় মূলৰ আমেৰিকাৰ মহিলা আৰু আমেৰিকা যুক্তৰাষ্ট্ৰৰ চেনেটত কাম কৰা প্ৰথম গৰাকী দক্ষিণ এছিয়া মূলৰ আমেৰিকাৰ মহিলা। এজন চেনেটৰ হিচাপে তেওঁ স্বাস্থ্যসেৱাৰ সংস্কাৰ, কেনেবিছক ফেডেৰেল অনুসূচীৰ পৰা আঁতৰ কৰা, অনথিপত্ৰিত অনুপ্ৰৱেশকাৰীসকলৰ বাবে নাগৰীকত্বৰ পথ, দ্য ড্ৰীম এক্ট, আক্ৰমণ-অস্ত্ৰৰ ওপৰত নিষেদ্ধাজ্ঞা, আৰু প্ৰগতিশীল কৰ সংস্কাৰৰ বাবে ওকালতি কৰিছিল। তেওঁ চেনেটৰ ৰূপে কৰ্মৰত অৱস্থাত ট্ৰাম্প প্ৰশাসনৰ বিষয়াসকলক কৰা তীক্ষ্ণ প্ৰশ্নৰ বাবে এক ৰাষ্ট্ৰীয় পৰ্যায়ত জনপ্ৰিয়তা লাভ কৰিছিল।

হেৰিছে প্ৰথমে ২০২০ চনৰ ডেমক্ৰেটিক দলৰ ৰাষ্ট্ৰপতিৰ প্ৰাৰ্থীৰ মনোনয়নৰ বাবে প্ৰচাৰ অভিযান চলাইছিল আৰু ৩ ডিচেম্বৰ ২০১৯ত তেওঁ এই অভিযান সমাপ্ত কৰাৰ আগতে ৰাষ্ট্ৰীয় পৰ্যায়ত মনোযোগ আকৰ্ষণ কৰিব সক্ষম হয়। ২০২০ চনৰ ১১ আগষ্টত তেওঁক পূৰ্বৰ উপ-ৰাষ্ট্ৰপতি আৰু ২০২০ চনৰ নিৰ্বাচনৰ ৰাষ্ট্ৰপতি পদৰ ডেমক্ৰেটিক দলৰ প্ৰাৰ্থী জ' বাইডেনৰ সহযোগী উপ-ৰাষ্ট্ৰপতি পদৰ প্ৰাৰ্থী ৰূপে মনোনীত কৰা হয়। তেওঁ প্ৰথম গৰাকী আফ্ৰিকা মূলৰ , প্ৰথম গৰাকী দক্ষিণ এছিয়া মূলৰ আমেৰিকান, আৰু মুখ্য পাৰ্টি টিকট লাভ কৰা তৃতীয় গৰাকী মহিলা উপ-ৰাষ্ট্ৰপতি পদৰ প্ৰাৰ্থী।

প্ৰাৰম্ভিক জীৱন আৰু শিক্ষা

১৯৬৪ চনৰ ২০ অক্টোবৰত কেলিফৰ্ণিয়াৰ অ'কলেণ্ডত কমলা হেৰিছৰ জন্ম হয়। তেওঁৰ মাতৃ শ্যামলা গোপালন এগৰাকী জীৱবিজ্ঞানী যি ১৯৫৮ চনত ১৯ বছৰ বয়সৰ বাৰ্কলিৰ কেলিফৰ্ণিয়া বিশ্ববিদ্যালয়ৰ পুষ্টি আৰু এণ্ডোক্ৰাইনোলজিৰ শিক্ষাৰ্থী হিচাপে ভাৰতৰ পৰা আমেৰিকা যুক্তৰাষ্ট্ৰলৈ আহিছিল। ১৯৬৪ চনত তেওঁ পি এইচ ডি ডিগ্ৰী লাভ কৰিছিল, লগতে তেখেতে কৰা প্ৰজেষ্টেৰোন ৰিচেপ্টৰ জিনৰ কামে স্তনৰ কৰ্কট ৰোগৰ গৱেষণাত কামত সহায় কৰিছিল। তেওঁৰ পিতৃ ডনাল্ড জে হেৰিছ হৈছে ষ্টেনফৰ্ড বিশ্ববিদ্যালয়ৰ অৰ্থনীতিৰ বিভাগৰ এজন অধ্যাপক, যি ১৯৬১ চনত বাৰ্কলিৰ কেলিফৰ্ণিয়া বিশ্ববিদ্যালয়ত অধ্যয়নৰ বাবে ব্ৰিটিছ জামাইকাৰ পৰা আমেৰিকা যুক্তৰাষ্ট্ৰলৈ আহিছিল আৰু ১৯৬৬ চনত পি এইচ ডি ডিগ্ৰী লাভ কৰিছিল।

তেওঁৰ সৰু ভনীয়েক মায়াৰ সৈতে, হেৰিছে কেলিফৰ্ণিয়াৰ বাৰ্কলিত বাস কৰিছিল। কিছুসময়ৰ বাবে মধ্য বাৰ্কলিৰ মিলভিয়া ষ্ট্ৰীটত, তাৰ পিছত পশ্চিম বাৰ্কলিৰ বেনক্ৰফ্ট ৱেৰৰ এটা ডুপ্লেক্সত বাস কৰিছিল। এই অঞ্চলটোক প্ৰায়ে "ফ্লেটলেণ্ড" বুলি কোৱা হয় আৰু ইয়াত যথেষ্টসংখ্যক কৃষ্ণাঙ্গ লোকে বাস কৰে।

তথ্য সংগ্ৰহ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ৰাজনীতিবিদ
শ্ৰেণী:ভাৰতীয় মূলৰ আমেৰিকান
মানৱ অধিকাৰ (সশস্ত্ৰ বাহিনীত মহিলা) সংশোধনী আইন ২০০৭

মানৱ অধিকাৰ (সশস্ত্ৰ বাহিনীত মহিলা) সংশোধনী আইন ২০০৭ আইনখন ২০০৭ চনত নিউজিলেণ্ডৰ সংসদত গৃহীত হোৱা এখন আইন। এই আইনৰদ্বাৰা “মানৱ অধিকাৰ আইন ১৯৯৩’’ আইনমতে নিউজিলেণ্ড প্ৰতিৰক্ষা বাহিনীত যুদ্ধৰ ভূমিকাত সেৱা আগবঢ়োৱাত মহিলাসকলৰ ক্ষেত্ৰত থকা বাধা আঁতৰাই পেলোৱা হৈছিল।

পৃষ্ঠভূমি

১৯৮৫ চনত যেতিয়া নিউজিলেণ্ডে মহিলাৰ বিৰুদ্ধে সকলো ধৰণৰ বৈষম্য দূৰীকৰণৰ চুক্তি (CEDAW) অনুমোদন কৰিছিল, ইয়াৰদ্বাৰা এই চুক্তিখন প্ৰয়োগ নকৰাৰ অধিকাৰ সংৰক্ষিত আছিল, যিহেতু ই মহিলাসকলক সামৰিক বাহিনীত যুদ্ধৰ ভূমিকা গ্ৰহণ কৰাত নিষেধাজ্ঞা আৰোপ কৰা বৰ্তমানৰ নীতিৰ সৈতে সংঘাতত লিপ্ত হৈছিল। এই নীতি ১৯৯৩ চনৰ মানৱ অধিকাৰ আইনত প্ৰতিফলিত হৈছিল য'ত সশস্ত্ৰ বাহিনীক যুদ্ধৰ ভূমিকা সম্পৰ্কে লিংগৰ ভিত্তিত বৈষম্যৰ বিৰুদ্ধে নিষেধাজ্ঞাৰপৰা ৰেহাই দিয়া হৈছিল। যুদ্ধত সেৱা আগবঢ়োৱা মহিলাৰ বিৰুদ্ধে নীতি ২০০০ চনত এনজেডডিএফে আনুষ্ঠানিকভাৱে বাতিল কৰিছিল যদিও এই ৰেহাই চিড’ৰ সম্পূৰ্ণ অনুমোদনৰ বাধা হিচাপে বিধিৰ বহীত থাকিল।

পৰিচয় আৰু অংশ

মানৱ অধিকাৰ (সশস্ত্ৰ বাহিনীত মহিলা) সংশোধনী আইন ২০০৭, সংশোধনী বিধেয়কখন প্ৰথমবাৰৰ বাবে সংসদৰ সদস্য লিন পিলেইৰ
প্ৰস্তাৱযোগে ২০০৬ চনৰ ৪ মে'ত প্ৰৱেশ কৰিছিল। ইয়াৰ পিছত ২৪ আগষ্টত সদনত এই বিধেয়ক উত্থাপন কৰা হয়। ২০০৬ চনৰ ৬ ছেপ্টেম্বৰত এই বিধেয়কখনৰ প্ৰথম পঠন সৰ্বসন্মতিক্ৰমে গৃহীত হয় আৰু বৈদেশিক পৰিক্ৰমা, প্ৰতিৰক্ষা আৰু বাণিজ্য সমিতিলৈ প্ৰেৰণ কৰা হয়।

২০০৬ চনৰ ১৫ ডিচেম্বৰত কমিটীয়ে বিধেয়কখনৰ সৰু সৰু কাৰিকৰী সংশোধনীৰ কাম আগবঢ়াই নিবলৈ পৰামৰ্শ দিয়ে। তাৰ পিছত ২০০৭ চনৰ মাৰ্চ মাহত চৰকাৰে এই বিধেয়কখন গ্ৰহণ কৰে যাতে সেই বছৰৰ শেষৰফালে নিউজিলেণ্ডে মহিলাৰ বিৰুদ্ধে বৈষম্য নিৰ্মূলকৰণ সমিতিলৈ সময়ে সময়ে প্ৰকাশ কৰা প্ৰতিৱেদন গৃহীত কৰাটো নিশ্চিত কৰা হয়। ইয়াৰ পিছৰ পৰ্যায়সমূহ সৰ্বসন্মতিক্ৰমে পাৰ কৰা হয়, আৰু ২০০৭ চনৰ ৩ মে'ত তৃতীয় পঠনত আইন হিচাপে গৃহীত হয়।

তথ্যসূত্ৰ

শ্ৰেণী:আইন
শ্ৰেণী:নাৰীৰ অধিকাৰ
মানসী অগ্ৰৱাল

মানসী অগ্ৰৱাল (; জন্ম: ১০ জুন ১৯৮৪)
এগৰাকী ভাৰতীয় চলচ্চিত্ৰ নিৰ্মাতা, লেখিকা, প্ৰযোজক আৰু নৃত্য পৰিচালক, যিয়ে ভাৰতীয় চলচ্চিত্ৰ উদ্যোগত চলচ্চিত্ৰ ৰচনা, পৰিচালনা, চলচ্চিত্ৰ নিৰ্মাণ আৰু কৰিঅ’গ্ৰাফী কৰিছে। অভিনেতা ইমৰাণ হাছমীয়ে অভিনয় কৰা চাংহাই ছবিখনৰ ‘ভাৰত মাতা কি জয়’ গীতটোৰ কৰিঅ’গ্ৰাফীৰ বাবেই তেওঁ বেছিকৈ পৰিচিত। পথ প্ৰদৰ্শনকাৰী অভিনয় শিল্পী - প্ৰিয়ংকা চোপ্ৰাৰ মেৰী কম, ৰাজকুমাৰ ৰাওৰ কাই পো চে, আৰু অভয় দেওলৰ দেৱ ডিত কাম কৰিছে।

অভিনেতা ইমৰাণ হাছমীয়ে অভিনয় কৰা চাংহাইৰ ‘ভাৰত মাতা কি জয়’ গীতটিৰ বাবে ফিল্মফেয়াৰ বঁটাৰ বাবে মনোনীত হৈছিল। ইয়ংগিষ্টান ছবিখনৰ ‘শুনো না সংগমৰমৰ’ গীতটোও ষ্টাৰডাষ্ট আৰু ফিল্মফেয়াৰ বঁটাৰ বাবে মনোনীত হৈছিল।

নাইকা, বীবা, জণ্ডু বাম আদি ডাঙৰ ব্ৰেণ্ডৰ বিজ্ঞাপনৰ কোৰিঅ’গ্ৰাফীও কৰি আহিছে। বিশিষ্ট আলোচনী ফেমিনাত আটাইতকৈ কম বয়সীয়া কৰিঅ’গ্ৰাফাৰ হিচাপে প্ৰকাশ পাইছে। ২০১৮ চনত তেওঁৰ প্ৰথমখন চুটি ছবি দ্য হেণ্ডবেগ ৰ জৰিয়তে লেখক-পৰিচালক হিচাপে আত্মপ্ৰকাশ কৰে, যিখন ছবি 'হামাৰা মুভী' ইউটিউব চেনেলত পোষ্ট কৰা হৈছিল। তেওঁৰ দ্বিতীয়খন ছবি ৰাণী লণ্ডনৰ লিফ্ট অফ গ্ল’বেল নেটৱৰ্কছৰ বাবে নিৰ্বাচিত হোৱাৰ লগতে দাৰভাংগা আন্তঃৰাষ্ট্ৰীয় চলচ্চিত্ৰ মহোৎসৱতো প্ৰদৰ্শিত হৈছিল। গোল্ডেন জুৰী আন্তঃৰাষ্ট্ৰীয় চলচ্চিত্ৰ মহোৎসৱত চূড়ান্ত প্ৰতিযোগী হোৱাৰ লগতে ছবিখনে শ্ৰেষ্ঠ অভিনেতাৰ বঁটা লাভ কৰে। বৰ্তমান ৰাণী ডিজনী হটষ্টাৰত উপলব্ধ। দ্য হেণ্ডবেগ আৰু ৰাণী য়ি ইয়াং ফিল্মছৰ বেনাৰত নিৰ্মাণ কৰা হৈছিল ।

তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
গাৰো জনগোষ্ঠী

গাৰো জনগোষ্ঠী হৈছে উত্তৰ-পূব ভাৰতৰ মেঘালয়, অসম, ত্ৰিপুৰা আৰু নাগালেণ্ড ৰাজ্য, আৰু বাংলাদেশৰ কিছুমান চুবুৰীয়া অঞ্চলত বসবাস কৰা চীনা-তিব্বতীয় জনগোষ্ঠী। ঐতিহাসিকভাৱে গাৰো নামটো ব্ৰহ্মপুত্ৰ নদীৰ দক্ষিণ পাৰৰ বিস্তৃত পৰিসৰৰ বাসিন্দাৰ বাবে ব্যৱহাৰ কৰা হৈছিল যদিও এওঁলোকে নিজকে আ•চিক মাণ্ডে (অৰ্থ: "পাহাৰীয়া মানুহ," আ•চিক "পাহাৰীয়া" + মাণ্ডে "মানুহ") বুলি কয়। এওঁলোক ভাষিক ভাৱে বড়ো-কছাৰী সকলৰ সৈতে একে গোষ্ঠীৰ যাক বড়ো-গাৰো পৰিয়াল বুলি কোৱা হয়।ইয়াৰ ভিতৰত ডিমাছা, ৰাভা, আটং, তিৱা, কোচ আদি ভাষাও অন্তৰ্ভুক্ত। ইটোৱে সিটোৰ লগত ঘনিষ্ঠ সম্পৰ্ক থকাৰ বাবে এই ভাষাবোৰৰ বহুতো মিল আছে; আৰু এই ভাষাসমূহৰ শব্দৰ কোনো নিৰ্দিষ্ট তথ্যৰ পৃষ্ঠীয় স্তৰৰ পৰ্যবেক্ষণৰ পৰাও সাদৃশ্যসমূহ সহজেই চিনাক্ত কৰিব পাৰি।

ভাষা

গাৰোসকলৰ ভাষাক আচিক ভাষা বুলি কোৱা হয়। ভাষাবিদসকলৰ মতে গাৰোসকলে কোৱা ভাষাটো মূলতঃ চীনা-তিব্বতীয় ভাষাৰ মান-তিব্বতীয় উপপৰিয়ালৰ অসম-মান শাখাৰ বড়ো ভাষা উপগোটৰ অন্তৰ্গত। গাৰোসকলৰ কোনো লিপি বা আখৰ নাই।

শাৰীৰিক বৈশিষ্ট্য

গাৰো সকলৰ নাক চেপেটা, চকু সৰু, গাৰ ৰং বগা হয়। শাৰীৰিকভাৱে এওঁলোক শক্তিশালী। এওঁলোকৰ চুলি সাধাৰণতে ক’লা, পোন আৰু যথেষ্ট ডাঠ হয়।

লগতে চাওক

অসমৰ চীনা-তিব্বতীয় আৰু টাই জনগোষ্ঠী

তথ্য সংগ্ৰহ

উৎস প্ৰসংগ

শ্ৰেণী:অসমৰ অনুসূচিত জনজাতি
শ্ৰেণী:মেঘালয়ৰ জনগোষ্ঠী
নৰকাসুৰ (দ্ব্যৰ্থতা দূৰীকৰণ পৃষ্ঠা)

নৰকাসুৰ নামটোৱে তলৰ প্ৰবন্ধসমূহ বুজাব পাৰে:
নৰকাসুৰ ৰজা, অসমৰ ইতিহাসৰ কিংবদন্তি ৰজা
নৰকাসুৰ পাহাৰ, গুৱাহাটীত অৱস্থিত এখন পাহাৰ
নৰকাসুৰ (নাট), অতুলচন্দ্ৰ হাজৰিকাই ৰচনা কৰা এখন পৌৰাণিক নাট
নৰকাসুৰ (চলচ্চিত্ৰ), নিপ বৰুৱা পৰিচালিত ১৯৬২ চনত মুক্তি পোৱা অসমীয়া চলচ্চিত্ৰ

শ্ৰেণী: দ্ব্যৰ্থতা দূৰীকৰণ পৃষ্ঠা
গ্যেটে

জোহান উলফ্গাং ভন গ্যেটে (২৮ আগষ্ট ১৭৪৯ – ২২ মাৰ্চ ১৮৩২) এগৰাকী জাৰ্মান বহুগণিতবিদ আৰু লেখক, যাক সামগ্ৰিকভাৱে জাৰ্মান ভাষাৰ সৰ্বশ্ৰেষ্ঠ আৰু প্ৰভাৱশালী লেখক হিচাপে গণ্য কৰা হয়। তেওঁৰ ৰচনাই ১৮ শতিকাৰ শেষৰ ফালৰ পৰা বৰ্তমানলৈকে পশ্চিমীয়া সাহিত্য, ৰাজনৈতিক আৰু দাৰ্শনিক চিন্তাধাৰাত গভীৰ আৰু ব্যাপক প্ৰভাৱ পেলাইছে। তেওঁ এগৰাকী কবি, নাট্যকাৰ, ঔপন্যাসিক, বিজ্ঞানী, ৰাষ্ট্ৰনেতা, নাট্য পৰিচালক আৰু সমালোচক;
নিজৰ চকুত যদি সূৰ্য্যৰ জ্যোতি নাথাকে, তেন্তে সেই চকুৰে সূৰ্য্যক দেখা নাযায়। আমাৰ নিজৰ মাজতে যদি দেৱতাসুলভ শক্তি নাথাকে, তেন্তে দেৱতাসুলভ বাস্তৱে আমাক কেনেকৈ আনন্দ দিব পাৰিব?
আচৰণ হ'ল এখন দাপোণ,তাত মানুহৰ ৰূপটো প্ৰতিবিম্বিত হৈ উঠে।
মানুহৰ প্ৰতিভাৰ বিকাশ হয় নিৰ্জনতাত; কিন্তু চৰিত্ৰ গঠন হয় মানুহৰ হেঁচা-ঠেলাৰ মাজত।
কোনোবা মানুহ যেতিয়া আমাৰ ওচৰলৈ আলহী হৈ আহে, আমি তেওঁক ভালকৈ জানিব নোৱাৰো, তেওঁৰ আচল স্বৰূপটো জানিবলৈ হ’লে আমি তেওঁৰ ওচৰলৈ যাব লাগিব৷
যেনে মানুহ তেনে ঈশ্বৰ, সেইকাৰণেই ঈশ্বৰ পৰিহাসৰ বস্তু হৈ পৰে৷
মুখৰ কথা ভাল, কিন্তু সবাতোকৈ ভাল নহয়৷ শ্ৰেষ্ঠক কথাৰে বুজাব নোৱাৰি৷ আমি যি ভাব মনত লৈ কাম কৰো সেয়ে হৈছে আচল কথা৷
অৱসৰ কালত প্ৰতিভাৰ বিকাশ হয়,চৰিত্ৰ গঠিত হয় সংসাৰৰ ধুমুহাত।
যিজনে নিজকে জ্ঞানীলোক বুলি ভাবে তেওঁতকৈ মূৰ্খলোক পৃথিৱীত দ্বিতীয়জন নাই।
কি কৰিব লাগে আৰু কেনেকৈ কৰিব লাগে,তাকে নজনাকৈ অনন্ত কাল জীয়াই থাকিলেও জীৱনৰ লক্ষ্যত উপনীত হ'ব নোৱাৰে।
সৰু বুলি কাকো অৱহেলা নকৰিবা। তুমি সৰু বুলি ভবা বস্তু এটাই তোমাক কেতিয়াবা বিৰাট সত্যৰ সন্ধান দিব পাৰে।

উৎস

বাহ্যিক সংযোগ

Goethe Extensive Biography - by Worldroots.com
Weimar Classics Foundation (includes the National Goethe Museum and the Goethe and Schiller Archive)
(English translations and German originals)
Johann Wolfgang von Goethe's works at Projekt Gutenberg-DE (in German)
Poems of J. W. Goethe as HTML/PDF, Directories, Dictionary (in German)
Goethe and giving style to one's character
Exploratory Experimentation: Goethe, Land, and Color Theory
Large Image - famous painting of Goethe in high resolution.
Another famous painting
List of Goethe quotes (English translations and German originals)
শ্ৰেণী:মৃত ব্যক্তি
শ্ৰেণী:কবি
শ্ৰেণী:জাৰ্মানীৰ ব্যক্তি
শ্ৰেণী:গণিতজ্ঞ
শ্ৰেণী:দাৰ্শনিক
শ্ৰেণী:সাহিত্যিক